Passiespele 2020 – Tienie Jonker Toere
As gevolg van die uiterse gewildheid van die eerste toer wat in totaal uitverkoop is, bied ons u nou 'n
Tweede Passiespele Toer in Julie 2020
30 Junie – 11 Julie 2020
Beperkte plekke beskikbaar.
Kom ervaar Europa in die somer met u Oberammergau-Passiespele vertoning ingesluit!
12 FANTASTIESE DAE
Vliegkaartjies, lughawebelasting, busvervoer en hotelverblyf met twee etes ingesluit
Lughawe en ander landbelasting (meeste lugrederye vra tans meer as R6 000)
Verblyf met ontbyt en driegang aandete elke dag
Toegang tot die Passiespele Kategorie C, 3 gang-ete tydens die intermissie en oornagverblyf in Oberammergau.
Dag 1 – Vertrek die middag vanaf JNB Internasionaal . Geniet aandete aan boord.
Dag 2 – Land op München na aansluitingsvlug vanaf Dubai waar ons persoonlike luukse lugversorgde bus by die lughawe wag. Ry na die middestad vir 'n stadsbesoek per bus met onder andere besoeke aan die Marienplatz, Hofbrauhausn en Viktualpark. Namiddag vertrek ons na ons hotel in die Beierse dorpie, Velburg.
Dag 3 – Besoek vandag die geskiedkundige Nürnberg wat 'n kernrol in Nazi-Duitsland gespeel het. Maak 'n draai by Königstor, Lorentzplatz, die deugdefontein, die Hauptmarkt met sy stalletjies, die keiserlike paleis en vele meer.
Dag 4 – Vertrek na ontbyt weswaarts tot by Nordlingen, 'n middeleeuse stadjie, kompleet met ringmuur en borswerings. Hier kuier ons vir 'n paar uur en vertrek dan na Ulm, bekend vir die gotiese Ulm Minster wat vir lank met die hoogste toring in Europa gespog het, waar ons oorslaap vir die volgende twee aande.
Dag 5 – Vertrek net na ontbyt vir 'n besoek aan Ulm se mooiste besienswaardigheide onder meer die Vissermansbuurt, die Minster en 'n wandeling op die stadsmuur al langs die Donou. Hierna reis ons na die prentjiemooie stadjie, Rothenburg ob der Tauber – die toeriste aantreklikheid in Duitsland wat jaarliks die meeste mense lok.
Dag 6 – Vandag woon ons 'n vertoning van die wêreldbekende Passiespele in Oberammergau by – voorwaar 'n hoogtepunt op ons reisplan
Dag 7 – Sit vanoggend ons reis voort na na Unken in die Oostenrykse Alpe. Doen onderweg aan by Innsbruck waar ons vir 'n uur of twee verwyl. Hou u kamera reg vir die mooiste natuurskoon. Oornag in pragtigste dorpie Unken. Die natuurskoon hier is onvergelyklik.
Dag 8 – Besoek Salzburg. Sien die Mirabelpaleis, Salzsachrivier, Getreide Gasse, Mozart geboortehuis, Hohensalzburg en nog meer! Besoek 'n geskiedkundige soutmyn waar u per treintjie kan inry en op 'n ondergrondse meer kan vaar (beslis 'n hoogtepunt). Oornag weer in Unken.
Dag 9 – Vandag reis ons met ons persoonlike luukse toerbus na Bratislava, hoofstad van Slovakye. Ons doen aan by Melk, die eeue-oue Benediktynse klooster met sy pragtige geboue en kerk. Oornag in Bratislava
Dag 10 – Ons vertrek vroeg vanoggend na Wene. U kry die geleentheid om hierdie pragtige stad te verken. Ons besoek onder meer die Stephansplatz, die Albertina, die Staatsopera, Hundertwasser se huis, die Praterpark en die Schoenbrunn – somerpaleis van die Hapsburgers. Oornag weer in Bratislava.
Ons verken vanoggend Bratislava, bekend vir sy 18e eeuse straatjies en kasteel op die heuwel. Ons spandeer die dag hier, voor ons vertrek na die lughawe laatmiddag vir ons vlug terug na Suid-Afrika. Aandete geniet u aan boord met 'n glasie wyn of drankie van u keuse.